Sådan er reglerne for reflekser på din ladcykel eller din handikapcykel | Samvirke
Christianiacykler, Niholacykler eller ladcykler. Uanset navnet er der særlige regler for, hvordan reflekserne skal sidde på din ladcykel. Reglerne gælder også for cykler med tre hjul; cykler der ofte bruges af voksne bevægelseshæmmede.
Af Kristian Herlufsen 23. december 2015
Særlige regler for ladcykler og andre cykler med 3 hjul
Alle cykler skal have reflekser, så det er nemmere at blive set i mørke. Har du tre hjul på din cykel – uanset om det er en ladcykel eller en cykel med to baghjul og et forhjul – er der særlige regler for, hvordan reflekserne skal sidde.
Bagudvendte reflekser skal være røde
2 bagudvendte reflekser skal sidde på cyklen. Reflekserne, der peger bagud, skal være røde og sidde højst 40 centimeter fra cyklens yderkant. Afstanden mellem reflekserne skal være mindst 60 centimeter.
Fremadvendte reflekser skal være hvide
Hvide reflekser skal pege fremad. Du skal sikre, at der er 2 hvide reflekser, der peger fremad i kørselsretningen. Reflekserne må højst være 40 centimeter fra cyklens yderkant, og der skal være mindst 60 centimeter mellem reflekserne.
Reflekser i hjulet skal være hvide eller gule
Monter mindst én gul refleks i hvert hjul eller brug en hvid refleksstribe rundt i hjulets kant eller på dækket.
Cyklen skal også udstyres med 2 bevægelige reflekser, der afgiver gult lys. Reflekserne kan eksempelvis sidde i pedalerne. De gule reflekser, der bevæges under kørsel, skal kunne ses bagfra.
Cykelbekendtgørelsen på Retsinformation
Krav til cykler og cyklers udstyr på Trafikstyrelsen
Se, hvad vi ellers skriver om: #trafik, #sikkerhed og #cykel